PIEGĀDĀTĀJU APSPRIEDES ZIŅOJUMS
ID Nr. KEM 2026/14.1
iepirkumā “SIVN veikšana valsts tematiskajam plānojumam paātrinātās atjaunīgās enerģijas apguves teritorijām”
ID Nr. KEM 2026/14
Rīgā, 2026.gada 26. augustā
	Pasūtītājs
	  Klimata un enerģētikas ministrija
Adrese: Latgales iela 165, Rīga, LV-1019
Reģistrācijas numurs: 90000017078
  Pasūtītāja pircēja profils EIS:      https://www.eis.gov.lv/EKEIS/Supplier/Organizer/22367

	Kontaktpersona
	Pasūtītāja kontaktpersonas:
· Valsts vides dienesta Administratīvā departamenta Iepirkuma daļas Iepirkumu speciāliste Laine Evita Mežale, tālrunis +371 29391037, e-pasts: iepirkumi@vvd.gov.lv 

Darba laiks: Pirmdiena no plkst. 8:30 līdz 18:00, otrdiena – ceturtdiena no 8:30 līdz 17:00, piektdiena no 8:30 līdz 16:00

	Iepirkuma priekšmets
	· Stratēģiskā ietekmes uz vidi (turpmāk - SIVN) veikšana valsts tematiskajam plānojumam paātrinātās atjaunīgās enerģijas apguves teritorijām 
· CPV kods: 73000000-2 (Pētniecības un izstrādes pakalpojumi un saistītie konsultāciju pakalpojumi).

	Līguma izpildes maksimālais termiņš
	6 (seši) mēneši no līguma stāšanās spēkā brīža

	Apspriedes tiesiskais pamatojums
	Publisko iepirkumu likuma 18.panta otrā daļa

	Apspriedes mērķis
	Nodrošināt piegādātāju iespējas iepazīties ar plānotā iepirkuma būtiskajiem noteikumiem un saņemt piegādātāju komentārus un priekšlikumus iepirkuma dokumentācijas pilnveidei, kā arī veicināt konkurenci.

	Apspriedes forma un termiņš
	Piegādātājiem bija iespēja saskaņā ar https://www.eis.gov.lv/EKEIS/Procurement/Documents/179468 publicētajiem dokumentiem iesniegt komentārus un priekšlikumus, nosūtot tos uz e-pasta adresi iepirkumi@vvd.gov.lv  vai iesniedzot EIS sadaļā “Pretendentu jautājumi un komentāri” https://www.eis.gov.lv/EKEIS/Procurement/Documents/179468 līdz 2026. gada 25. augustam, plkst.10.00.

	Apspriedes
publicēšanas datums
	· Elektronisko iepirkumu sistēmā:
https://www.eis.gov.lv/EKEIS/Procurement/Documents/179468 – 10. 08.2026.; 
· Iepirkumu uzraudzības biroja mājas lapā: https://eformsb.pvs.iub.gov.lv/show/ae365656-b3c1-4ac0-b05e-f422e03161fe 
– 10.08.2026.

	Apspriedes dalībnieki
	Skaits – 1 (viens).
Apspriedes dalībnieki, kuri iesnieguši komentārus un priekšlikumus rakstiski:
1. SIA “Estonian, Latvian & Lithuanian Environment”
Piegādātāju komentāri un priekšlikumi (sk.pielikumu).

	Pasūtītāja galvenie secinājumi
	Piegādātājiem ir interese par Pasūtītāja organizējamo iepirkumu “SIVN veikšana valsts tematiskajam plānojumam paātrinātās atjaunīgās enerģijas apguves teritorijām”.
Izvērtējot apspriedes laikā saņemtos piegādātāja komentārus un priekšlikumus, konstatēta nepieciešamība precizēt un uzlabot iepirkuma dokumentācijas prasības, kas nodrošinās atbilstošu kvalitāti, vienlaikus nodrošinot pietiekamu konkurenci. Iepirkuma komisija pieņem lēmumu, ka ir nepieciešama atkārtota apspriede.



Pielikumā: Piegādātāju komentāri un priekšlikumi un iepirkuma komisijas vērtējums.

Komisijas priekšsēdētāja				Aija Timofejeva

Komisijas priekšsēdētājas vietniece			Inga Iļjina

Komisijas locekle					Amanda Stūrmane 

Komisijas loceklis					Guntis Bāgants 

Komisijas locekle					Laine Evita  Mežale
				

Pielikums apspriedes ziņojumam
Piegādātāju komentāri un priekšlikumi un iepirkuma komisijas vērtējums
	N.p.k.
	Komentārs/priekšlikums
	Iepirkuma komisijas vērtējums 

	SIA “Estonian, Latvian & Lithuanian Environment”

	1.
	Tehniskā specifikācija, 6. punkts: 
Lūgums precizēt I nodevuma posmu un termiņu, iekļaujot atbilstoši VVD metodiskajiem norādījumiem veicamo tvēruma noteikšanu, kas īstenojams, konsultējoties ar kompetento iestādi. Lai sagatavotu tvēruma noteikšanai nepieciešamo dokumentāciju un saņemtu VVD viedokli par SIVN tvērumu, būtu jāparedz atbilstošs laiks šī uzdevuma izpildei. Paredzot laiku, jāņem vērā, ka VVD sniedz savu viedokli 30 dienu laikā.
	Iepirkuma komisija piekrīt pagarināt I nodevuma termiņu no 10 nedēļām uz 14 nedēļām, pagarinot šī posma otrā uzdevuma izpildes termiņu. Komisija nolemj nemainīt posma aprakstu, jo šī posma uzdevums – "sagatavot un iesniegt pasūtītājam vides pārskata projektu" jau aptver komentārā piedāvātās darbības. Vienlaikus, atbilstoši Iesnieguma likumā noteiktajam VVD jāsniedz viedoklis 2 nedēļu laikā. Tāpēc komisijas ieskatā posma izpildes termiņa pagarinājums par 4 nedēļām ir pietiekams. Vienlaikus paredzēts saglabāt līguma izpildes maksimālo kopējo 6 mēnešu termiņu.

	2.
	Kvalifikācijas prasības, 3.5. punkta b) apakšpunkts: 
Papildināt prasības projekta vadītājam, nosakot, ka papildus jābūt pieredzei vismaz vienā SIVN teritorijas attīstības plānošanas dokumentam, kurā skatīta atjaunīgās enerģijas infrastruktūras attīstība vai pieredzei vismaz vienā atjaunīgās enerģijas projektu IVN. 
Piedāvātā redakcija:
Vadījis projektu vismaz 1 (viena) SIVN izstrādē, kā arī ir pieredze vismaz 1 (vienā) SIVN teritorijas attīstības plānošanas dokumentam, kurā skatīta atjaunīgās enerģijas infrastruktūras attīstība vai pieredze vismaz 1 (vienā) atjaunīgās enerģijas projekta IVN. 
	Iepirkuma komisija piekrīt pastiprināt prasības projekta vadītājam. Ņemot vērā, ka plānošanas dokumenta tvērums ir saistīts ar teritoriju izvēli atjaunīgās enerģijas projektiem, ir būtiski nodrošināt projekta vadītāja pieredzi atjaunīgās enerģijas projekta SIVN veikšanā vai teritorijas attīstība plānošanas dokumenta, kas iekļauj atjaunīgās enerģijas infrastruktūras attīstības aspektu, IVN izstrādē. 

	3.
	Kvalifikācijas prasības, 3.6. punkta b) apakšpunkts:
 Precizēt, nosakot prasības pieredzē vismaz 3 (trīs) SIVN izstrādē.
Piedāvātā redakcija:
Piedalījies vismaz 2 (divu) SIVN izstrādē, no kuriem vismaz 1 (viens) SIVN veikts valsts politikas plānošanas dokumentam vai reģionālā līmeņa dokumentam (pašvaldību vai plānošanas reģionu attīstības programmai vai ilgtspējīgas attīstības stratēģijai), un vismaz 1 (viens) SIVN veikts teritorijas attīstības plānošanas dokumentam, kurā ir veikta vairāku teritoriju, teritoriju grupu vai telpisku risinājumu alternatīvu salīdzinoša izvērtēšana.
	Komisija nesaskata objektīvu nepieciešamību noteikt prasību par pieredzi vismaz 3 (trīs) SIVN izstrādē, jo šāds kvantitatīvs pieredzes palielinājums pats par sevi nenodrošinātu augstāku speciālista kvalifikāciju konkrētā iepirkuma priekšmeta izpildei un varētu nepamatoti ierobežot konkurenci. Vienlaikus komisija uzskata par nepieciešamu precizēt prasību attiecībā uz speciālista iepriekšējās pieredzes saturu, paredzot pieredzi gan SIVN izstrādē valsts politikas plānošanas dokumentam vai reģionālā līmeņa dokumentam, gan SIVN izstrādē teritorijas attīstības plānošanas dokumentam, kura ietvaros veikta vairāku teritoriju, teritoriju grupu vai telpisku risinājumu alternatīvu salīdzinoša izvērtēšana. Šāda pieredze ir tieši saistīta ar iepirkuma priekšmetu un nepieciešama, lai nodrošinātu speciālista kompetenci gan politikas un attīstības plānošanas dokumentu SIVN izstrādē, gan teritoriju un telpisko risinājumu alternatīvu izvērtēšanā.

	4.
	Kvalifikācijas prasības, 3.8. punkta b) apakšpunkts: 
SIVN dabas un bioloģiskās daudzveidības ekspertam ir būtiska loma attiecīgā dokumenta izstrādē, tādēļ ir svarīgi, lai piesaistītajam ekspertam būtu pieredze tieši atjaunīgās enerģijas infrastruktūras ietekmes izvērtēšanā. Dabas ekspertiem var būt šaura specializācija, kas nav saistīta ar atjaunīgās enerģijas infrastruktūrai raksturīgo ietekmju izvērtēšanu, un līdz ar to ekspertam var nebūt pietiekamas pieredzes šādu projektu specifikā.
Piedāvātā redakcija:
Pieredze vismaz 1 (vienā) projektā atjaunīgās enerģijas infrastruktūras ietekmes uz dabas vērtībām izvērtēšanā, tai skaitā ietekmes uz īpaši aizsargājamām dabas teritorijām, sugām un biotopiem izvērtēšanā.
	 Iepirkuma komisija piekrīt priekšlikumam precizēt kvalifikācijas prasību SIVN dabas un bioloģiskās daudzveidības ekspertam, nepārprotami nosakot, ka eksperta pieredzei jābūt saistītai ar atjaunīgās enerģijas projektu ietekmes uz dabas vērtībām izvērtēšanu. Sākotnējā prasības redakcija bija pārāk plaša.



